Komission asetus (EY) N:o 740/94, annettu 30 päivänä maaliskuuta 1994, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 1442/93 muuttamisesta



Virallinen lehti nro L 087 , 31/03/1994 s. 0065 - 0065

Suomenk. erityispainos Alue 3 Nide 56 s. 0240

Ruotsink. erityispainos Alue 3 Nide 56 s. 0240



KOMISSION ASETUS (EY) N:o 740/94, annettu 30 päivänä maaliskuuta 1994, banaanien tuontia yhteisöön koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 1442/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (EY) N:o 3518/93(2), ja erityisesti sen 20 artiklan, sekä katsoo, että kaikki toimijoiden viitemäärien vahvistamiseksi vuoden 1995 tariffikiintiöstä huolehtimisen vuoksi säädetyt määräpäivät olisi siirrettävä vuoden 1994 osalta myöhäisemmiksi, jotta asianmukaiset tarkastukset ja todennukset voitaisiin turvata parhain mahdollisin edellytyksin, todistusten käyttöä koskevan tiedonsaannin nopeuttamiseksi ja banaanien tariffikiintiön mukaisen tosiasiallisen tuonnin paremman seurannan varmistamiseksi olisi määräaika, jota toimijoiden on noudatettava palauttaessaan tuontitodistuksia niiden voimassaolon päätyttyä ne myöntäneelle elimelle lyhennettävä neljästäkymmenestäviidestä kolmeenkymmeneen päivään, tähän asetukseen sisältyy määräpäivien lykkääminen, ja näin ollen olisi säädettävä sen mahdollisimman pikaisesta soveltamisesta, ja tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1442/93 seuraavasti. 1) Poiketen siitä, mitä 4 artiklan 2 ja 5 kohdassa, 5 artiklan 1 ja 3 kohdassa sekä 6 artiklan toisessa kohdassa säädetään, on päivämäärät 1 päivänä huhtikuuta, 1 päivänä toukokuuta, 1 päivänä heinäkuuta, 15 päivänä heinäkuuta ja 1 päivänä elokuuta korvattava vuoden 1994 osalta vastaavasti päivämäärillä 15 päivänä kesäkuuta, 15 päivänä heinäkuuta, 1 päivänä syyskuuta, 15 päivänä syyskuuta ja 1 päivänä lokakuuta. 2) Lisätään 20 artiklan toiseen kohtaan virke seuraavasti: "Todiste kyseisen määrän tuontia koskevan ilmoituksen hyväksymisestä on kuitenkin esitettävä, ellei tälle ole ylivoimaista estettä, kolmenkymmenen päivän kuluessa tuontitodistuksen voimassaoloajan päättymisestä." 3) Korvataan liitteessä I oleva ilmoitus Ranskan osalta toimivaltaisesta elimestä seuraavasti: "Ranska: Office de développement de l'économie agricole dans les départements d'outre-mer (ODEADOM) 28-32, boulevard de Grenelle F-75015 Paris". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä maaliskuuta 1994. Komission puolesta René STEICHEN Komission jäsen (1) EYVL N:o L 47, 25.2.1993, s. 1 (2) EYVL N:o L 320, 22.12.1993, s. 15